# Projektas

# UKMERGĖS RAJONO savivaldybės

**TARYBA**

**sprendimAS**

**DĖL UKMERGĖS RAJONO SAVIVALDYBĖS ĮSIPAREIGOJIMO**

**DĖL SPECIALIOJO PLANO SPRENDINIŲ**

|  |
| --- |
| 2021 m. birželio d. Nr. |
| Ukmergė |
|  |

Vadovaudamasi Lietuvos Respublikos vietos savivaldos įstatymo 6 straipsnio 19 punktu, 102 straipsniu, Lietuvos Respublikos geriamojo vandens tiekimo ir nuotekų tvarkymo infrastruktūros plėtros planų rengimo taisyklemis, patvirtintomis Lietuvos Respublikos aplinkos ministro 2006 m. gruodžio 29 d. įsakymu Nr. D1-636 ,,Dėl geriamojo vandens tiekimo ir nuotekų tvarkymo infrastruktūros plėtros planų rengimo taisyklių patvirtinimo“, Ukmergės rajono savivaldybės tarybos 2019-10-31 sprendimu Nr. 7-156 „Dėl Ukmergės rajono savivaldybės vandens tiekimo ir nuotekų tvarkymo infrastruktūros plėtros specialiojo plano keitimo“, Ukmergės rajono savivaldybės administracijos direktoriaus 2020-04-24 įsakymu Nr. 13-571 „Dėl Ukmergės rajono savivaldybės vandens tiekimo ir nuotekų tvarkymo infrastruktūros plėtros specialiojo plano keitimo darbų programos patvirtinimo“, Ukmergės rajono savivaldybės taryba nusprendžia:

1. Prisiimti įsipareigojimą, kad Ukmergės rajono savivaldybės tarybos 2019-10-31 sprendimo Nr. 7-156 „Dėl Ukmergės rajono savivaldybės vandens tiekimo ir nuotekų tvarkymo infrastruktūros plėtros specialiojo plano keitimo“ (toliau – Specialusis planas) pagrindu rengiamo Specialiojo plano sprendiniai atitiks UAB ,,Ukmergės vandenys“ paraiškos, pateiktos UAB „Viešųjų investicijų plėtros agentūrai“, kuria siekiama gauti grąžinamąją subsidiją pagal 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ įgyvendinimo priemonę 05.3.2-VIPA-T-024 „Nuotekų surinkimo tinklų plėtra“ ir lengvatinę paskolą pagal 2014–2020 m. Europos Sąjungos fondų investicijų veiksmų programos priemonę Nr. 05.3.2-FM-F-015 „Vandentvarkos fondas“, veiklas.

2. Pavesti Ukmergės rajono savivaldybės administracijai užtikrinti šio sprendimo 1 punkte nurodyto Specialiojo plano sprendinių, atitinkančių UAB ,,Ukmergės vandenys“ teikiamos paraiškos veiklas, įgyvendinimą.

Savivaldybės meras

Projektą parengė

Strateginio planavimo, investicijų ir

verslo plėtros skyriaus vedėja Inga Pračkailė

|  |
| --- |
| Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“  Forma patvirtinta Ukmergės rajono savivaldybės  administracijos direktoriaus 2017 m. rugsėjo 27 d.  įsakymu Nr. 13-1536  **UKMERGĖS RAJONO SAVIVALDYBĖS TARYBOS SPRENDIMO PROJEKTO**  **DĖL UKMERGĖS RAJONO SAVIVALDYBĖS ĮSIPAREIGOJIMO**  **DĖL SPECIALIOJO PLANO SPRENDINIŲ**  **AIŠKINAMASIS RAŠTAS** |
| 2021 m. birželio d. |
| Ukmergė |

**1. Sprendimo projekto rengimo pagrindas**. Lietuvos Respublikos vietos savivaldos įstatymo 6 straipsnio 19 punktas, 102 straipsnis, Lietuvos Respublikos geriamojo vandens tiekimo ir nuotekų tvarkymo infrastruktūros plėtros planų rengimo taisyklės, patvirtintos Lietuvos Respublikos aplinkos ministro 2006 m. gruodžio 29 d. įsakymu Nr. D1-636 ,,Dėl geriamojo vandens tiekimo ir nuotekų tvarkymo infrastruktūros plėtros planų rengimo taisyklių patvirtinimo“, Ukmergės rajono savivaldybės tarybos 2019-10-31 sprendimas Nr. 7-156 „Dėl Ukmergės rajono savivaldybės vandens tiekimo ir nuotekų tvarkymo infrastruktūros plėtros specialiojo plano keitimo“, Ukmergės rajono savivaldybės administracijos direktoriaus 2020-04-24 įsakymas Nr. 13-571 „Dėl Ukmergės rajono savivaldybės vandens tiekimo ir nuotekų tvarkymo infrastruktūros plėtros specialiojo plano keitimo darbų programos patvirtinimo“.

**2. Sprendimo projekto tikslas ir esmė.** Remiantis Lietuvos Respublikos geriamojo vandens tiekimo ir nuotekų tvarkymo infrastruktūros plėtros planų rengimo taisyklėmis parengta ir Ukmergės rajono savivaldybės administracijos direktoriaus 2020-04-24 įsakymu Nr. 13-571 „Dėl Ukmergės rajono savivaldybės vandens tiekimo ir nuotekų tvarkymo infrastruktūros plėtros specialiojo plano keitimo darbų programos patvirtinimo“ patvirtinta **Ukmergės rajono savivaldybės vandens tiekimo ir nuotekų tvarkymo infrastruktūros plėtros specialiojo plano keitimo darbų programa,** kurioje numatyti šie planavimo tikslai: *nustatyti aglomeracijas ir viešojo geriamojo vandens tiekimo ir nuotekų tvarkymo plėtrai reikalingas teritorijas, geriamojo vandens tiekimo ir nuotekų tvarkymo infrastruktūros plėtros prioritetines kryptis, nurodyti šios infrastruktūros plėtros įgyvendinimo etapus (eigą, eiliškumą) ir finansavimą, siekiant, kad visi gyventojai gautų saugos ir kokybės reikalavimus atitinkantį geriamąjį vandenį ir nuotekų tvarkymo paslaugas arba turėtų galimybę individualiai apsirūpinti geriamuoju vandeniu ir (arba) individualiai tvarkyti nuotekas*, ir pagal juos Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (toliau – TPDRIS) (*www.tpdris.lt, specialiojo plano numeris TPDRIS sistemoje* ***S-RJ-81-20-215***) rengiamas Speciaslusis planas.

UAB „Ukmergės vandenys“ 2021 m. vasario mėn. parengė investicijų projektą ir pateikė paraišką UAB „Viešųjų investicijų plėtros agentūrai“ (toliau – VIPA) siekiant gauti grąžinamąją subsidiją pagal 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ įgyvendinimo priemonę 05.3.2-VIPA-T-024 „Nuotekų surinkimo tinklų plėtra“ ir lengvatinę paskolą pagal 2014–2020 m. Europos Sąjungos fondų investicijų veiksmų programos priemonę Nr. 05.3.2-FM-F-015 „Vandentvarkos fondas“.

Projekto „Geriamojo vandens tiekimo ir nuotekų surinkimo tinklų plėtra Ukmergės rajono savivaldybėje“ (toliau - Projektas) įgyvendinimo metu numatoma nutiesti geriamojo vandens tiekimo ir nuotekų surinkimo tinklus sodininkų bendrijose „Pušelė“, „Rasa“ ir „Dukstynėlė“. Paskaičiuota bendra projekto vertė 1 403 781,64 Eur be PVM tame skaičiuje numatoma subsidija nuotekų tinklų statybai 610 831,07 Eur ir paskolos lėšos – 792 950,57 Eur. Planuojama nutiesti apie 5,6 km vandentiekio ir 7,0 km nuotekų tinklų, pajungti prie jų 170 būstų.

Viena iš pagrindinių Projekto finansavimo sąlygų yra ta, kad įgyvendinamas Projektas turi atitikti Geriamojo vandens tiekimo ir nuotekų tvarkymo infrastruktūros plėtros planų rengimo taisykles, patvirtintas Lietuvos Respublikos aplinkos ministro 2006 m. gruodžio 29 d. įsakymu Nr. D1-636 „Dėl Geriamojo vandens tiekimo ir nuotekų tvarkymo infrastruktūros plėtros planų rengimo taisyklių patvirtinimo“ (toliau – Taisyklės), atnaujintą savivaldybės Specialųjį planą. Vertinama, ar įgyvendinamo Projekto veikla atitinka atnaujinto Specialiojo plano įgyvendinimo priemones.

Šiuo metu Specialusis planas TPDRIS yra derinimo stadijoje ir dar Taryboje nepatvirtintas, todėl negali būti užbaigtas UAB ,,Ukmergės vandenys“ pateiktos paraiškos vertinimas. Numatyto įgyvendinti Projekto veikla atitinka keičiamame Specialiajame plane numatytas įgyvendinimo priemones, sodų teritorijos, kuriose bus tiesiami tinklai patenka į Ukmergės miesto aglomeraciją. Kad paspartinti pateiktų paraiškų vertinimą, Aplinkos ministerija padarė išlygą, kad jei savivaldybės geriamojo vandens tiekimo ir nuotekų tvarkymo infrastruktūros specialusis plėtros planas nėra patvirtintas paraiškos pateikimo metu, vertinimas atliekamas remiantis Tarybos sprendimu, kuriuo įsipareigojama, kad Projekto paraiškoje (ir atitinkamai Projekto sutartyje) numatytos veiklos atitiks rengiamo, bet dar galutinai nepatvirtinto **Ukmergės rajono savivaldybės vandens tiekimo ir nuotekų tvarkymo infrastruktūros plėtros specialiojo plano** sprendinius. Tad šiuo pristatomu klausimu teikiamas Tarybai tvirtinti tokio įsipareigojimo projektas.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas): -**

**4. Sprendimui įgyvendinti reikalingos lėšos ir galimi finansavimo šaltiniai.:-**

**5. Priėmus sprendimą laukiami rezultatai, galimos pasekmės.** Bus sudaryta UAB ,,Ukmergės vandenys“ galimybė pateikus paraišką gauti finansavimą projekto „Geriamojo vandens tiekimo ir nuotekų surinkimo tinklų plėtra Ukmergės rajono savivaldybėje“ vykdymui.

**6. Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*).** -

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas: –**

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas: –**

**9. Sekretoriatas priimtą sprendimą pateikia\*:** UAB ,,Ukmergės vandenys“, Strateginio planavimo, investicijų ir verslo plėtros skyriui.

**10. Aiškinamojo rašto priedai: –**

Strateginio planavimo, investicijų ir

verslo plėtros skyriaus vedėja Inga Pračkailė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Jeigu sprendimas turi būti pateikiamas ne dokumentų valdymo sistemos „Kontora“ naudotojams, nurodomas gavėjo elektroninio pašto adresas.